Rikunarita-ORG/Wikinium huggingface dataset:
# อิกัวโนดอน

| อิกัวโนดอน*Iguanodon* ช่วงเวลาที่มีชีวิตอยู่: Early Cretaceous |
| --- |
|  |
| *Iguanodon bernissartensis* skull |
| สถานะการอนุรักษ์ |
|  สูญพันธุ์  (IUCN 3.1) |
| การจำแนกชั้นทางวิทยาศาสตร์ |
| อาณาจักร: | Animalia |
| ไฟลัม: | Chordata |
| ชั้น: | Reptilia |
| อันดับใหญ่: | Dinosauria |
| อันดับ: | Ornithischia |
| อันดับย่อย: | Cerapoda |
| Infraorder: | Ornithopoda |
| (unranked): | Iguanodontia |
| สกุล: | Iguanodon Mantell, 1825 |
| Species |
| * *I. bernissartensis* Boulenger, 1881 (neotype)
* *I. anglicus* Holl, 1829 (*nomen dubium*)
* ?*I. dawsoni* Lydekker, 1888
* ?*I. fittoni* Lydekker, 1889
 |
| ชื่อพ้อง |
| * ?*Heterosaurus* Cornuel, 1850
* *Hikanodon* Keferstein, 1834
* "Iguanoides" Conybeare *vide* Cadbury, 2000 (*nomen nudum*)
* "Iguanosaurus" [Anonymous] 1824 (*nomen nudum*)
* "Proiguanodon" van den Broeck, 1900 (*nomen nudum*)
* ?*Sphenospondylus* Seeley, 1882
* *Therosaurus* Fitzinger, 1840
* ?*Vectisaurus* Hulke, 1879
 |

**อิกัวโนดอน** (อังกฤษ: *Iguanodon*) เป็นสิ่งมีชีวิตสกุลหนึ่งในกลุ่มของไดโนเสาร์กินพืช มีขาหลังใหญ่และแข็งแรง ค้นพบซากดึกดำบรรพ์ในปลายยุคจูแรสซิกและต้นยุคครีเทเชียส (ประมาณ 135 ถึง 110 ล้านปีมาแล้ว) ในพื้นที่กว้างใหญ่ตั้งแต่ทวีปยุโรป ไปจนถึงตอนเหนือของทวีปแอฟริกา และเอเชียตะวันออก

กิเดียน แมนเทล แพทย์และนักธรณีวิทยาชาวอังกฤษ ค้นพบอิกัวโนดอนเมื่อ พ.ศ. 2365 (ค.ศ. 1822) นับเป็นไดโนเสาร์ชนิดแรก ๆ ที่พบ และมีรายงานทางวิทยาศาสตร์เผยแพร่ในสามปีต่อมา ที่ตั้งชื่อว่าอิกัวโนดอนเพราะฟันของมันคล้ายกับฟันของอิกัวนา และเป็นหลักฐานชิ้นแรกที่แสดงว่าไดโนเสาร์พัฒนามาจากสัตว์เลื้อยคลาน

อิกัวโนดอนเป็นสิ่งมีชีวิตสกุลที่มีขนาดใหญ่และพบกระจัดกระจายอยู่เป็นบริเวณกว้างมากที่สุดเมื่อเทียบกับสิ่งมีชีวิตวงศ์เดียวกัน ลำตัวของมันยาวกว่า 10 เมตร เมื่อยืดตัวขึ้นจะมีความสูง 5 เมตร หนัก 4-5 ตัน สันนิษฐานว่าอิกัวโนดอนเคลื่อนที่โดยใช้ขาทั้ง 4 ขา แต่ก็อาจเดินได้โดยใช้เพียงสองขา มือที่ขาหน้าของอิกัวโนดอนมี 5 นิ้ว หัวแม่มือแข็งแรงและชี้ขึ้นตั้งฉากกับฝ่ามือ ซากดึกดำบรรพ์และรอยเท้าที่พบทำให้เชื่อว่าอิกัวโนดอนมักอยู่เป็นฝูง

## อ้างอิง

* "Iguanodon เก็บถาวร 2005-09-20 ที่ เวย์แบ็กแมชชีน" Columbia Encyclopedia, Sixth Edition
* "Iguanodon" Encyclopædia Britannica 2001

## แหล่งข้อมูลอื่น

* ไดโนเสาร์ อิกัวโนดอน (Iguanodon) เก็บถาวร 2007-04-18 ที่ เวย์แบ็กแมชชีน
# จังหวัดเบ๊นแจ

| จังหวัดเบ๊นแจ
*Tỉnh Bến Tre* |
| --- |
| จังหวัด |
| พื้นที่ชนบทในจังหวัดเบ๊นแจ |
| สมญา: ดินแดนไผ่ |
| ที่ตั้งของจังหวัดเบ๊นแจ (สีแดง) ในประเทศเวียดนาม |
| ประเทศ |  เวียดนาม |
| ภูมิภาค | ดินดอนสามเหลี่ยมปากแม่น้ำโขง |
| เมืองหลัก | เบ๊นแจ |
| การปกครอง |
|  • ประธานสภาประชาชน | โห่ ถิ ฮหว่าง เอี๊ยน |
|  • ประธานคณะกรรมการประชาชน | เจิ่น หง็อก ตาม |
| พื้นที่ |
|  • ทั้งหมด | 2,321.6 ตร.กม. (896.4 ตร.ไมล์) |
| ประชากร (ค.ศ. 2004) |
|  • ทั้งหมด | 1,345,600 คน |
|  • ความหนาแน่น | 580 คน/ตร.กม. (1,500 คน/ตร.ไมล์) |
| ประชากรศาสตร์ |
|  • กลุ่มชาติพันธุ์ | เวียดนาม, เขมร, ฮวา, ตั่ย |
| เขตเวลา | UTC+7 (ICT) |
| รหัสพื้นที่ | 275 |
| รหัส ISO 3166 | VN-50 |
| เว็บไซต์ | www.bentre.gov.vn |

**เบ๊นแจ** (เวียดนาม: *Bến Tre*) เป็นจังหวัดในภูมิภาคดินดอนสามเหลี่ยมปากแม่น้ำโขงของประเทศเวียดนามในอดีต การแบ่งเขตการปกครองประกอบด้วยอำเภอ 8 อำเภอ กับนครประจำจังหวัด 1 นคร คือ เบ๊นแจ

เมื่อวันที่ 12 มิถุนายน ค.ศ. 2025 จังหวัดเบ๊นแจได้ถูกรวมเข้าเป็นส่วนหนึ่งของจังหวัดหวิญล็อง

## อ้างอิง

## แหล่งข้อมูลอื่น

* เว็บไซต์จังหวัดเบ๊นแจ เก็บถาวร 2021-06-12 ที่ เวย์แบ็กแมชชีน (ในภาษาอังกฤษ)
* เว็บไซต์จังหวัดเบ๊นแจ เก็บถาวร 2014-11-03 ที่ เวย์แบ็กแมชชีน (ในภาษาเวียดนาม)
* ข้อมูลจังหวัดเบ๊นแจ (ในภาษาอังกฤษ)
* เว็บไซต์นครเบ๊นแจ (ในภาษาเวียดนาม)
# กอล

แผนที่ของกอลราว 100 ปีก่อนคริสต์ศักราช แสดงให้เห็นตำแหน่งสัมพันธ์กับเผ่าชนเคลต์
**กอล** (อังกฤษ: *Gaul*) หรือ **กัลลิอา** (ละติน: *Gallia*) เป็นภูมิภาคหนึ่งของยุโรปตะวันตกที่ได้รับการกล่าวถึงเป็นครั้งแรกโดยชาวโรมัน เป็นที่อยู่อาศัยของเผ่าชนเคลต์ ครอบคลุมพื้นที่ประมาณ 494,000 ตารางกิโลเมตร (191,000 ตารางไมล์) ได้แก่พื้นที่ที่ในปัจจุบันคือประเทศฝรั่งเศส ลักเซมเบิร์ก เบลเยียม ส่วนใหญ่ของสวิตเซอร์แลนด์ และบางส่วนของอิตาลีตอนเหนือ เนเธอร์แลนด์ และเยอรมนี (โดยเฉพาะฝั่งตะวันตกของแม่น้ำไรน์) ตามคำบอกเล่าของจูเลียส ซีซาร์ กอลแบ่งออกเป็นสามส่วน ได้แก่ กัลลิอาแก็ลติกา, กัลลิอาแบ็ลกิกา และกัลลิอาอากวีตานิอา ในทางโบราณคดี ชาวกอลเป็นผู้สืบสานวัฒนธรรมลาแตนซึ่งแผ่ขยายไปทั่วดินแดนกอล และไปทางตะวันออกถึงไรติอา, โนริกูง, ปันนอนิอา และแกร์มานิอาตะวันตกเฉียงใต้ระหว่างศตวรรษที่ 5 ถึงศตวรรษที่ 1 ก่อนคริสต์ศักราช ระหว่างศตวรรษที่ 2 และ 1 ก่อนคริสต์ศักราช ดินแดนกอลตกอยู่ภายใต้การปกครองของโรม โดยกัลลิอากิซัลปีนาถูกพิชิตเมื่อ 203 ปีก่อนคริสต์ศักราช และกัลลิอานาร์โบเนงซิสถูกพิชิตเมื่อ 123 ปีก่อนคริสต์ศักราช กอลถูกเผ่าชนกิมบรีและทิวตันรุกรานหลัง 120 ปีก่อนคริสต์ศักราช แต่ทั้งสองเผ่าพ่ายแพ้ต่อชาวโรมันเมื่อ 103 ปีก่อนคริสต์ศักราช ท้ายที่สุด จูเลียส ซีซาร์สามารถปราบปรามส่วนที่เหลือของกอลลงได้ระหว่างการรบในช่วง 58 ถึง 51 ปีก่อนคริสต์ศักราช

ชาวโรมันควบคุมกอลนานถึง 5 ศตวรรษ จนกระทั่งอาณาจักรซัวซงซึ่งเป็นรัฐโรมันตกค้างรัฐสุดท้ายตกเป็นของชาวแฟรงก์ใน ค.ศ. 486 แม้ว่าชาวเคลต์ในกอลได้สูญเสียอัตลักษณ์และภาษาดั้งเดิมของตนไปในสมัยโบราณตอนปลายโดยถูกกลืนเข้าไปในวัฒนธรรมกอล-โรมัน แต่ *กัลลิอา* ยังคงเป็นชื่อเรียกตามแบบแผนของบริเวณนี้ตลอดสมัยกลางตอนต้น จนกระทั่งได้อัตลักษณ์ใหม่เป็นราชอาณาจักรฝรั่งเศสแห่งราชวงศ์กาเปเซียงในสมัยกลางตอนกลาง

## ดูเพิ่ม

* สาธารณรัฐโรมัน

## อ้างอิง

## ข้อมูล

* Birkhan, H. (1997). *Die Kelten*. Vienna.
* Drinkwater, John Frederick (2014) [1983]. "Conquest and Pacification". *Roman Gaul: The Three Provinces, 58 BC-AD 260*. Routledge Revivals. Abingdon: Routledge. ISBN 978-1317750741.
* Koch, John Thomas (2006). *Celtic culture: a historical encyclopedia*. ABC-CLIO. ISBN 1-85109-440-7.

## แหล่งข้อมูลอื่น
# คริสต์ทศวรรษ 1890

|  |  |
| --- | --- |
| **คริสต์สหัสวรรษ:** | 2 |
| **คริสต์ศตวรรษ:** | * 18
* **19 20
 |
| **คริสต์ทศวรรษ:** | * 1860
* 1870
* 1880
* คริสต์ทศวรรษ 1890
* 1900
* 1910
* 1920
 |
| **คริสต์ศักราช:** | * 1890
* 1891
* 1892
* 1893
* 1894
* 1895
* 1896
* 1897
* 1898
* 1899
 |

## เหตุการณ์

### 1890

* 1 กรกฎาคม – แคนาดาและเบอร์มิวดาติดต่อกันได้ผ่านทางโทรเลข

### 1892

* 1 เมษายน - สยามประกาศตั้งกระทรวง 12 กระทรวงคือ กระทรวงมหาดไทย กระทรวงกลาโหม กระทรวงนครบาล กระทรวงวัง กระทรวงเกษตรพาณิชยการ กระทรวงการต่างประเทศ กระทรวงพระคลัง กระทรวงยุทธนาธิการ กระทรวงยุติธรรม กระทรวงธรรมการ กระทรวงโยธาธิการ กระทรวงมุรธาธร และเลิกตำแหน่งสมุหนายก
* 31 มีนาคม - ทหารฝรั่งเศสรุกล้ำด่านสยามในดินแดนฝั่งซ้ายแม่น้ำโขงเป็นครั้งแรกทำให้มีกรณี ร.ศ. 112 ตามมา
* 27 ตุลาคม- ไทยเสีย ดินแดนฝั่งซ้ายแม่น้ำสาละวิน (5 เมืองเงี้ยว และ13 เมืองกะเหรี่ยง) ให้กับ อังกฤษ ตรงกับสมัยของพระบาทสมเด็จพระจุลจอมเกล้าเจ้าอยู่หัว(รัชกาลที่ ๕)
# คลารา บาร์ตัน

คลารา บาร์ตัน พยาบาลผู้มีชื่อเสียงผู้ก่อตั้งสภากาชาดอเมริกัน
**คลาริสสา ฮาร์โลว์ บาร์ตัน** (อังกฤษ: *Clarissa Harlowe Barton*; พ.ศ. 2364 — 2455) หรือ **คลารา บาร์ตัน** เป็นนักบุกเบิก พยาบาล ครู และนักมนุษยธรรมนิยมชาวอเมริกัน

คลารา บาร์ตันได้รับฉายาว่า "จอมทรหด" เป็นผู้ก่อตั้งสภากาชาดอเมริกัน เกิดที่เมืองออกซ์ฟอร์ด รัฐแมสสาชูเสทท์ เริ่มงานเป็นครูระหว่าง พ.ศ. 2379-2397 ตั้งแต่ยังมีอายุเพียง 17 ปีและในระหว่างสงครามกลางเมือง (พ.ศ. 2404-2408) คลารา บาร์ตันได้ช่วยจัดส่งเวชภัณฑ์และปลอบขวัญทหารที่ได้รับการบาดเจ็บในสงคราม และในระหว่างสงครามฝรั่งเศส-ปรัสเซีย (Franco-Prussian War พ.ศ. 2413-14) ในยุโรป คลารา บาร์ตันได้เข้าร่วมงานกับสภากาชาดสากลและต่อมาเมื่อ พ.ศ. 2424 ได้จัดตั้งสาขาของสภากาชาดสากลขึ้นในสหรัฐฯ ดำรงตำแหน่งนายิกาสภากาชาดแห่งสหรัฐอเมริกา (พ.ศ. 2424-2447) นอกจากนี้ ด้วยการรณรงค์ของเธอ เป็นผลให้สหรัฐฯ ตกลงลงนามในอนุสัญญาเจนีวาเมื่อ พ.ศ. 2425 ปัจจุบันสภากาชาดอเมริกันเป็นองค์กรมนุษยธรรมที่ใหญ่ที่สุดในโลกแห่งหนึ่ง

**คลารา บาร์ตัน** เป็นสตรีอเมริกันที่ได้รับการยอมรับและยกย่องมากที่สุดในสมัยของเธอ โดยได้รับกางเขนเหล็ก กางเขนแห่งจักรวรรดิรัสเซีย กางเขนกาชาดสากล ในปี พ.ศ. 2485 กองทัพเรือสหรัฐฯ ได้ตั้งชื่อเรือ "ยูเอส เอส คลารา บาร์ตัน" เพื่อเป็นเกียรติแก่เธอ

## อ้างอิง
# ผลิตภัณฑ์มวลรวมในประเทศ

รูปภาพแสดงการเปรียบเทียบค่า GDP ของ*World Bank*ในปี 2014.
**ผลิตภัณฑ์มวลรวมในประเทศ** (อังกฤษ: *gross domestic product: GDP*) หรือศัพท์บัญญัติราชบัณฑิตยสภาคือ **ผลิตภัณฑ์ในประเทศเบื้องต้น** หมายถึง มูลค่าตลาดของสินค้าและบริการขั้นสุดท้ายที่ผลิตในประเทศในช่วงเวลาหนึ่ง ๆ โดยไม่คำนึงว่าผลผลิตนั้นจะผลิตขึ้นมาด้วยทรัพยากรของชาติใด ซึ่งคิดค้นโดย Simon Kuznets นักเศรษฐศาสตร์ชาวรัสเซีย ผลิตภัณฑ์มวลรวมในประเทศสามารถใช้เป็นตัวบ่งชี้ถึงมาตรฐานการครองชีพของประชากรในประเทศนั้น ๆ

อย่างไรก็ตาม GDP เป็นดัชนีชี้วัดผลิตภัณฑ์มวลรวมของประเทศ แต่ไม่สามารถชี้วัดคุณภาพชีวิตที่แท้จริงได้

GDP ของประเทศแต่ละประเทศในปี 2015.

|  |  |
| --- | --- |
|   > $64,000
  $32,000 – 64,000
  $16,000 – 32,000
  $8,000 – 16,000
  $4,000 – 8,000 |   $2,000 – 4,000
  $1,000 – 2,000
  $500 – 1,000
  < $500
  unavailable |

ค่า GDP จากการจัดอันดับของธนาคารโลกในปี 2558
รายชื่อประเทศอัตราการขยายตัวของ GDP ในปี 2014
## การวัดผลิตภัณฑ์มวลรวมในประเทศ

การวัดผลิตภัณฑ์มวลรวมในประเทศ สามารถวัดได้ 2 วิธี ได้แก่

1. การวัดรายจ่าย (Expenditure Approach) ที่จ่ายให้สินค้าและบริการขั้นสุดท้าย

GDP = รายจ่ายเพื่อบริโภค + รายจ่ายเพื่อการลงทุน + รายจ่ายของรัฐบาล + รายจ่ายสุทธิของต่างประเทศที่ซื้อสินค้าผลิตในประเทศ

หรือ GDP = Consumption + Investment + Government spending + (exports – imports)

2. การวัดรายได้ (Resource Cost - Income Approach) ที่ได้จากการขายสินค้าและบริการขั้นสุดท้าย

GDP = ค่าจ้างและเงินเดือนลูกจ้าง + รายได้เจ้าของธุรกิจส่วนตัว + กำไรของบริษัท (รายได้ผู้ถือหุ้น) + ดอกเบี้ย (รายได้เจ้าหนี้) + ค่าเช่า (รายได้เจ้าของสินทรัพย์) + ภาษีธุรกิจทางอ้อม + ค่าเสื่อมราคา + รายได้สุทธิของคนต่างชาติในประเทศ

เนื่องจากวิธีการวัด GDP ด้วยรายจ่ายเป็นวิธีที่พื้นฐานที่สุดในการวัดและเข้าใจ GDP ดังนั้น จะอธิบายตัวแปรในสมการที่คำนวณ GDP ด้วยการวัดรายจ่ายเท่านั้น ดังต่อไปนี้

 WIKINIUM\_MATH\_PH\_0

โดยที่
* WIKINIUM\_MATH\_PH\_2 คือ Consumption (การบริโภค) หมายถึง การบริโภคภาคเอกชน (Private consumption) ซึ่งรวมค่าใช้จ่ายส่วนบุคคลแทบทั้งหมดเช่น อาหาร ค่าเช่า ค่ายา แต่ไม่รวมการซื้อที่อยู่อาศัยหลังใหม่
* WIKINIUM\_MATH\_PH\_4 คือ Investment (การลงทุน) หมายถึง การลงทุนของธุรกิจในสินค้าทุน เช่น การก่อสร้างเหมืองแร่ใหม่ การซื้อซอฟต์แวร์ การซื้ออุปกรณ์เครื่องจักรสำหรับโรงงาน เป็นต้น การใช้จ่ายโดยครัวเรือนเพื่อซื้อบ้านหลังใหม่รวมไว้ในการลงทุนเช่นกัน ทว่า การซื้อผลิตภัณฑ์ทางการเงินเช่น การซื้อหุ้นสามัญหรือหุ้นกู้ ไม่จัดว่าเป็นการลงทุนแต่เป็นการออม (Saving) จึงไม่รวมใน GDP เพราะเป็นเพียงการสับเปลี่ยนเอกสารทางกฎหมายเท่านั้น ซึ่งเงินนั้นไม่ได้แปลงให้กลายเป็นสินค้าหรือบริการ จึงไม่เป็นส่วนหนึ่งของเศรษฐกิจที่แท้จริง และจัดให้เป็นรายจ่ายประเภทเงินโอน (Transfer payment)
* WIKINIUM\_MATH\_PH\_6 คือ Government Spending (รายจ่ายรัฐบาล) หมายถึง ค่าใช้จ่ายทั้งหมดของรัฐบาลที่ใช้ซื้อสินค้าและบริการขั้นสุดท้าย ซึ่งรวมถึงเงินเดือนของข้าราชการ การซื้ออาวุธทางทหาร และค่าใช้จ่ายลงทุนของรัฐ แต่ไม่รวมรายจ่ายประเภทโอนเงินอย่างเช่น สวัสดิการสังคมหรือผลประโยชน์จากการว่างงาน
* WIKINIUM\_MATH\_PH\_8 คือ Export (ส่งออก)
* WIKINIUM\_MATH\_PH\_10 คือ Import (นำเข้า)

## ดูเพิ่ม

* มาตรวัดรายรับและผลผลิตของประเทศ
* รายชื่อประเทศเรียงตามผลิตภัณฑ์มวลรวมในประเทศ (ราคาตลาด)
* รายชื่อประเทศเรียงตามผลิตภัณฑ์มวลรวมในประเทศ (อำนาจซื้อ)

## อ้างอิง
# เดียร์ซูอูซาลา (ภาพยนตร์ พ.ศ. 2518)

| เดียร์ซูอูซาลา |
| --- |
|  |
| กำกับ | อากิระ คูโรซาวะ |
| เขียนบท | วลาดีมีร์ อาร์เซเนียฟ (ผู้เขียนหนังสือ) อากิระ คูโรซาวะ ยูรี นากีบิน |
| อำนวยการสร้าง | โยอิจิ มัตสึเอะ นีโคไล ซิซอฟ |
| นักแสดงนำ | มักซิม มุนซุก ยูรี โซโลมิน |
| กำกับภาพ | อาซากาซึ นากาอิ ยูรี แกนต์มาน ฟีโอดอร์ โดบรอนราวอฟ |
| ตัดต่อ | วาเลนตินา สเตปาโนวา |
| ดนตรีประกอบ | อีซัค ชวาร์ซ |
| บริษัทผู้สร้าง | ไดเอ มอสฟิล์ม |
| ผู้จัดจำหน่าย | มอสฟิล์ม (สหภาพโซเวียต) ไดเอ (ญี่ปุ่น) New World Pictures (สหรัฐ) |
| วันฉาย | * กรกฎาคม ค.ศ. 1975 (1975-07) (สหภาพโซเวียต)
* 2 สิงหาคม ค.ศ. 1975 (1975-08-02) (ญี่ปุ่น)
 |
| ความยาว | 144 นาที |
| ประเทศ | สหภาพโซเวียต ญี่ปุ่น |
| ภาษา | รัสเซีย |
| ทุนสร้าง | $4,000,000 (ประมาณ) |

เดียร์ซูอูซาลา  (รัสเซีย: Дерсу Узала, ญี่ปุ่น: デルス·ウザーラ, อักษรโรมัน: **Derusu Uzāra**; alternate U.S. title: Dersu Uzala: The Hunter) เป็นภาพยนตร์ร่วมมือกันระหว่าง สหภาพโซเวียต และ ญี่ปุ่น กำกับโดย อากิระ คูโรซาวะ ถือเป็นการกำกับภาพยนตร์ที่ไม่ใช่ภาษาญี่ปุ่นเป็นครั้งแรกของคุโรซาวะและใช้ฟิล์มขนาด 70 มิลลิเมตรเพียงครั้งเดี่ยว ภาพยนตร์ได้รับรางวัลโกลเด้นไพรซ์ และ the Prix FIPRESCI ในงานเทศกาลภาพยนตร์นานาชาติมอสโกครั้งที่ 9 และ รางวัลออสการ์ สาขาภาพยนตร์ภาษาต่างประเทศยอดเยี่ยมในปี ค.ศ. 1976 ภาพยนตร์สร้างจากหนังสือ *เดียร์ซู อูซาลา* (เป็นชื่อเดียวกับพรานป่า) ที่เขียนโดย วลาดีมีร์ อาร์เซเนียฟ นักสำรวจชาวรัสเซีย เกี่ยวกับการสำรวจภูมิภาค Sikhote-Alin ของดินแดนตะวันออกไกลของรัสเซีย และการสำรวจหลายครั้งในช่วงต้นคริสต์ศตวรรษที่ 20

## อ้างอิง

## แหล่งข้อมูลอื่น

* ภาค 1 ที่ยูทูบ และ ภาค 2 ที่ยูทูบ ของ *เดียร์ซูอูซาลา* ทางช่องมอสฟิล์ม
* *Dersu Uzala* ที่อินเทอร์เน็ตมูวีเดตาเบส
* *Dersu Uzala* ที่ออลมูวี
* Dersu Uzala Info
* Stills from *Dersu Uzala* with Russian text